**- ODLUKA O IZBORU NAJPOVOLJNIJEG PONUĐAČA –**

* **OTVORENI POSTUPAK -**

Broj: 05-05- 213-11/20

Datum: 29.06.2020. godine

Na osnovu člana 64. stav 1. tačka b) i člana 70. stava 1., 3. i 6. Zakona o javnim nabavkama Bosne i Hercegovine („Sl. glasnik BiH“, broj 39/14), Pravilnika o javnim nabavkama roba, usluga i radova JU Direkcija regionalnih cesta TK, na Preporuku Komisije za javnu nabavku broj: 05-05-213-10/20 od 29.06.2020. godine, u postupku javne nabavke usluga izrade glavnih projekata – 4 LOT-a, direktor JU Direkcija regionalnih cesta TK je donio:

**ODLUKU**

 **o izboru najpovoljnijih ponuđača usluga izrade glavnih projekata – 4 LOT-a**

Član 1.

Prihvata se Preporuka Komisije za javne nabavke, broj: 05-05-213-10/20 od 29.06.2020. godine i ugovori zajavnunabavku **usluga izrade glavnih projekata – 4 LOT-a**, dodijeljuju se po LOT-ovima kako slijedi:

LOT 1 - **ponuđaču INSTITUT „GIT“ DOO TUZLA** dodijeljuje se ugovor za Izradu glavnog projekta izgradnje pješačke staze na dijelu regionalne ceste R-469 Živinice – Međaš, od st. km 12+830 do st. km 15+430 u dužini oko 2.600 m, za ponuđenu cijenu od **3 000,00 KM bez PDV-a.**

LOT 2 - **ponuđaču** **INSTITUT „GIT“ DOO TUZLA** dodijeljuje se ugovor Izradu glavnog projekta rekonstrukcije dijela regionalne ceste R-469 Živinice-Međaš od st.km. 7+950 do st.km. 9+550, za ponuđenu cijenu od **4.620,00 KM bez PDV-a**.

LOT 3 - **ponuđaču INSTITUT „GIT“ DOO TUZLA** dodijeljuje se ugovor za Izradu glavnog projekta sanacije trupa regionalne ceste R-456 Priboj – Sapna, stacionaža 11+650, za ponuđenu cijenu od **4.680,00 KM bez PDV-a**.

LOT 4 - **ponuđaču DOO GEOPUT Banja Luka** dodijeljuje se ugovor za Izradu glavnog projekta pješačke staze uz regionalnu cestu R-455a Svatovac – Živinice – Bašigovci – Lukavica - Zelenika“, u naselju Suha, od st 9+600, do st. 11+725, (skretanje za Ljubače), cca 2125m, za ponuđenu cijenu od **6.400,00 KM bez PDV-a.**

Sa izabranim ponuđačima će se sklopiti ugovor.

Član 2.

Ugovor će se potpisati sa izabranim ponuđačima po proteku roka od 15 dana, računajući od dana od kada su svi ponuđači obaviješteni o izboru najpovoljnije ponude.

Član 3.

Ova odluka objavit će se na web-stranici www.judctk.ba, istovremeno s upućivanjem ponuđačima koji su sudjelovali u postupku javne nabavke, u skladu sa članom 70. stav (6) Zakona o javnim nabavkama Bosne i Hercegovine.

Član 4.

Ova odluka stupa na snagu danom donošenja i dostavlja se svim ponuđačima koji su sudjelovali u postupku javne nabavke, u skladu sa članom 71. stav (2) Zakona o javnim nabavkama Bosne i Hercegovine.

**O b r a z l o ž e nj e**

Postupak javne nabavke pokrenut je Odlukom o pokretanju postupka javne nabavke broj: 05-05-213/20 od 10.06.2020.godine. Javna nabavka je provedena otvorenim postupkom. Procijenjena vrijednost javne nabavke bez PDV-a iznosila je 24.547,00 KM.

Obavještenje o nabavci broj 997-1-2-41-3-40/20 objavljeno dana 11.06.2020. godine.

„Službeni glasnik BiH“ broj 33/20.

Komisija za javnu nabavku imenovana je Rješenjem broj: 05-05-213-3/20 od 25.06.2020. godine, dostavila je Zapisnik o radu Komisije te Preporuku o izboru najpovoljnijeg ponuđača broj: 05-05-213-10/20 od 29.06.2020. godine, u postupku javne nabavke usluga izrade glavnih projekata - 4 LOT-a.

U postupku po Zapisniku o radu utvrđeno je da je Komisija za javnu nabavku blagovremeno i pravilno izvršila otvaranje ponuda i ocjenu prispjelih ponuda, o čemu je sačinila odgovarajuće zapisnike, u kojima je utvrđeno sljedeće:

LOT 1 - Izrada glavnog projekta izgradnje pješačke staze na dijelu regionalne ceste R-469 Živinice – Međaš, od st. km 12+830 do st. km 15+430 u dužini oko 2.600 m

* da je ukupan broj pristiglih ponuda 2;
* da su blagovremeno zaprimljene 2 ponude;
* nije bilo neblagovremeno zaprimjenih ponuda.

LOT 2 - Izrada glavnog projekta rekonstrukcije dijela regionalne ceste R-469 Živinice-Međaš od st.km. 7+950 do st.km. 9+550

* da je ukupan broj pristiglih ponuda 2;
* da su blagovremeno zaprimljene 2 ponude;
* nije bilo neblagovremeno zaprimjenih ponuda.

LOT 3 - Izrada glavnog projekta sanacije trupa regionalne ceste R-456 Priboj – Sapna, stacionaža 11+650,

* da je ukupan broj pristiglih ponuda 2;
* da su blagovremeno zaprimljene 2 ponude;
* nije bilo neblagovremeno zaprimjenih ponuda.

LOT 4 - Izrada glavnog projekta pješačke staze uz regionalnu cestu R-455a Svatovac – Živinice – Bašigovci – Lukavica - Zelenika“, u naselju Suha, od st 9+600, do st. 11+725, (skretanje za Ljubače), cca 2125m

* da je ukupan broj pristiglih ponuda 3;
* da su blagovremeno zaprimljene 3 ponude;
* nije bilo neblagovremeno zaprimjenih ponuda

Nakon izvršenog otvaranja ponuda komisija je pristupila analizi dokumentacije priložene uz ponude u smislu provjere njihove validnosti obzirom na iskazane zahtjeve ugovornog organa u tenderskoj dokumentaciji, odnosno vrednovanju ponuda, a u skladu sa procedurama i pravilima utvrđenim tenderskom dokumentacijom i Zakonom o javnim nabavkama BiH, odnosno pripadajućim podzakonskim aktima.

Komisija je utvrdila da su ponude svih ponuđača prihvatljive u pravnom, tehničkom i ekonomskom smislu i ispunjavaju zahtjeve ugovornog organa navedene u tenderskoj dokumentaciji u okviru javne nabavke usluga izrade glavnih projekata – 4 LOT-a.

U postupku donošenja ove odluke, posebno su cijenjene činjenice da je Komisija, pravilno i potpuno, izvršila ocjenu kvalificiranosti ponuđača te ocjenu prispjelih ponuda, u skladu sa kriterijima iz tenderske dokumentacije. U postupku ocjene provedenog postupka, rukovodilac ugovornog organa nije našao razloge, nepravilnosti niti propuste u radu koji bi eventualno bili osnov za neprihvaćanje preporuke Komisije za javne nabavke. Naime, u postupku je ocijenjeno da je Komisija u svemu pravilno postupila te da je izbor najpovoljnijeg ponuđača izvršen u skladu sa Zakonom o javnim nabavkama Bosne i Hercegovine, podzakonskim aktima, internim aktima i tenderskim dokumentom.

Uvidom u priloženu dokumentaciju, nesporno je da je izabrani ponuđač najbolje ocijenjen zbog utvrđenog kriterija najniže cijene, kako slijedi:

LOT 1. Izrada Glavnog projekta izgradnje pješačke staze na dijelu regionalne ceste R-469 Živinice – Međaš, od st. km 12+830 do st. km 15+430

|  |  |  |  |
| --- | --- | --- | --- |
| R.br. | Naziv ponuđača | Cijena bez PDV-a | Broj bodova |
| 1. | INSTITUT „GIT“ DOO TUZLA | 3 000,00 | 100 |
| 2.  | DOO GEOPUT Banja Luka | 6.980,00 | 43 |

LOT 2. Izrada Glavnog projekta rekonstrukcije dijela regionalne ceste R-469 Živinice-Međaš od st.km. 7+950 do st.km. 9+550

|  |  |  |  |
| --- | --- | --- | --- |
| R.br. | Naziv ponuđača | Cijena bez PDV-a | Broj bodova |
| 1. | INSTITUT „GIT“ DOO TUZLA | 4.620,00 | 100 |
| 2.  | DOO GEOPUT Banja Luka | 6.940,00 | 67 |

LOT 3. Izrada Glavnog projekta sanacije trupa regionalne ceste R-456 Priboj – Sapna, stacionaža 11+650

|  |  |  |  |
| --- | --- | --- | --- |
| R.br. | Naziv ponuđača | Cijena bez PDV-a | Broj bodova |
| 1. | INSTITUT „GIT“ DOO TUZLA | 4.680,00 | 100 |
| 2.  | DOO GEOPUT Banja Luka | 5.400,00 | 86 |

LOT 4. Izrada Glavnog projekta pješačke staze uz regionalnu cestu R-455a Svatovac – Živinice – Bašigovci – Lukavica - Zelenika“, u naselju Suha, od st 9+600, do st. 11+725, (skretanje za Ljubače), cca 2125m

|  |  |  |  |
| --- | --- | --- | --- |
| R.br. | Naziv ponuđača | Cijena bez PDV-a | Broj bodova |
| 1. | DOO GEOPUT Banja Luka | 6.400,00 | 100 |
| 2.  | DOO Desing QC Sarajevo  | 7.500,00 | 85 |
| 3. | INSTITUT „GIT“ DOO TUZLA | 8.000,00 | 80 |

Iz navedenih razloga, primjenom člana 64. stav 1. Zakona o javnim nabavkama Bosne i Hercegovine, odlučeno je kao u dispozitivu.

**POUKA O PRAVNOM LIJEKU**

Protiv ove odluke može se izjaviti žalba Uredu za razmatranje žalbi, putem Ugovornog organa, najkasnije u roku od 10 (deset) dana od dana prijema ove odluke.

 DIREKTOR:

 \_\_\_\_\_\_\_\_\_\_\_\_\_\_\_\_\_\_\_\_\_\_\_

 Zijad Omerčić, dipl. pravnik

Dostaviti:

- Ponuđačima koji su učestvovali u javnoj nabavci

- evidencija

- arhiva